CELEX: 32015D1208(01)
Language: lv
Date: 2015-12-04 00:00:00
Title: Komisijas Īstenošanas lēmums (2015. gada 4. decembris) par to, lai Eiropas Savienības Oficiālajā Vēstnesī publicētu vienoto dokumentu, kas minēts Eiropas Parlamenta un Padomes Regulas (ES) Nr. 1308/2013 94. panta 1. punkta d) apakšpunktā, un atsauci uz produkta specifikācijas publikāciju attiecībā uz nosaukumu vīna nozarē (Dons (ACVN))

8.12.2015   
               
               
                  LV
               
               
                  Eiropas Savienības Oficiālais Vēstnesis
               
               
                  C 407/4
               
            KOMISIJAS ĪSTENOŠANAS LĒMUMS
      (2015. gada 4. decembris)
      par to, lai Eiropas Savienības Oficiālajā Vēstnesī publicētu vienoto dokumentu, kas minēts Eiropas Parlamenta un Padomes Regulas (ES) Nr. 1308/2013 94. panta 1. punkta d) apakšpunktā, un atsauci uz produkta specifikācijas publikāciju attiecībā uz nosaukumu vīna nozarē
      (Dons (ACVN))
      (2015/C 407/06)
      EIROPAS KOMISIJA,
      ņemot vērā Līgumu par Eiropas Savienības darbību,
      ņemot vērā Eiropas Parlamenta un Padomes 2013. gada 17. decembra Regulu (ES) Nr. 1308/2013, ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr. 922/72, (EEK) Nr. 234/79, (EK) Nr. 1037/2001 un (EK) Nr. 1234/2007 (1), un jo īpaši tās 97. panta 3. punktu,
      tā kā:
      
                  (1)
               
               
                  Dānija ir iesniegusi pieteikumu nosaukuma Dons aizsardzībai saskaņā ar Regulas (ES) Nr. 1308/2013 noteikumiem attiecībā uz cilmes vietas nosaukumiem un ģeogrāfiskās izcelsmes norādēm vīna nozarē. Saskaņā ar minētās regulas 97. panta 2. punktu Komisija izskatīja Dānijas pieteikumu.
               
            
                  (2)
               
               
                  Regulas (ES) Nr. 1308/2013 93.–96. pantā, 97. panta 1. punktā un 100.–102. pantā paredzētie nosacījumi ir izpildīti.
               
            
                  (3)
               
               
                  Lai varētu iesniegt iebildumu paziņojumus saskaņā ar Regulas (ES) Nr. 1308/2013 98. pantu, Eiropas Savienības Oficiālajā Vēstnesī attiecīgi būtu jāpublicē minētās regulas 94. panta 1. punkta d) apakšpunktā minētais vienotais dokuments un atsauce uz iepriekšējās valsts procedūras gaitā publicēto produkta specifikāciju, kura tikusi iesniegta, lai izskatītu pieteikumu par nosaukuma Dons aizsardzību,
               
            IR NOLĒMUSI ŠĀDI.
      Vienīgais pants
      Vienotais dokuments, kas minēts Regulas (ES) Nr. 1308/2013 94. panta 1. punkta d) apakšpunktā, un atsauce uz produkta specifikācijas publikāciju attiecībā uz nosaukumu Dons (ACVN) ir iekļauti šā lēmuma pielikumā.
      Saskaņā ar Regulas (ES) Nr. 1308/2013 98. pantu šā lēmuma publikācija piešķir tiesības divu mēnešu laikā no tā publicēšanas celt iebildumus pret šā panta pirmajā daļā minētā nosaukuma aizsardzību.
      
         Briselē, 2015. gada 4. decembrī
         
            
               Komisijas vārdā –
            
            
               Komisijas loceklis
            
            Phil HOGAN
         
      
      
         (1)  OV L 347, 20.12.2013., 671. lpp.
      
      
         PIELIKUMS
         
            VIENOTS DOKUMENTS
         
         1.   Reģistrējamais nosaukums vai nosaukumi
         
         
            Dons
         
         2.   Ģeogrāfiskās izcelsmes norādes veids
         
         ACVN – aizsargāts cilmes vietas nosaukums
         3.   Vīnkopības produktu kategorijas
         
         
                  
                     5.
                  
                  
                     Kvalitatīvais dzirkstošais vīns
                  
               4.   Vīna(-u) apraksts
         
         Analītiskās prasības
         
            Dons pieņemšanas kritēriji
         
            
               —
               
               Ābolskābe
             < 0,3 g/l
         
            
               —
               
               Oglekļa dioksīda saturs:
             > 4 bāru pārspiediens 20 °C temperatūrā
         
            
               —
               
               Atlieku cukura saturs:
             < 25 g/l
         Organoleptiskajā ziņā Dons kvalitatīvo dzirkstošo vīnu raksturo īpaši “izcils” skābums. Dzirkstošie vīni ir viegli un eleganti, tajos dominē skābes, kas dod patīkamu svaigumu un rodas pārvērtībās, kuru rezultātā pazeminās sākotnēji augstais ābolskābes saturs, bet paaugstinās pienskābes saturs. Pēc smaržas šis vīns atgādina citrusaugļus/laimu/plūškoka ogas, un tam ir raksturīga grauzdējuma smarža ar ilgu pēcgaršu, kas beidzas ar skābuma niansi.
         Pēc izskata vīns ir caurspīdīgs ar baltām/sārtām/gaiši sarkanām niansēm, tas izdala smalkus, mazus un ilgi paliekošus burbulīšus.
         
                     Vispārīgie analītiskie parametri
                  
               
                     Maksimālais kopējais spirta saturs (tilp. %)
                  
                  
                      
                  
               
                     Minimālais faktiskais spirta saturs (tilp. %)
                  
                  
                     10,0
                  
               
                     Minimālais kopējais skābums
                  
                  
                     (izteikts vīnskābē) 4,5 g/l
                  
               
                     Maksimālais gaistošais skābums (miliekvivalentos litrā)
                  
                  
                     16,66
                  
               
                     Kopējais sēra dioksīds (miligramos litrā)
                  
                  
                     150
                  
               5.   Vīna gatavošanas metodes
         
         a.   Galvenās vīndarības metodes
         
         
            Vīnogu spaidīšana
         
         Īpašās vīndarības metodes
         Izmantotā spaidīšanas metode ir saudzīga visa vīnogu ķekara presēšana, raugoties, lai maksimālais spiediens nepārsniegtu 1,6 bārus.
         
            Ražas novākšana, šķirošana un spaidīšana
         
         Audzēšanas metodes
         Vīnogas jānovāc ar rokām, kamēr tās nav sasniegušas fizioloģisko pilngatavību, lai saglabātu augstu skābuma, jo īpaši ābolskābes, saturu.
         Vīnogu ķekarus šķiro ar rokām, ievērojot konkrētus norādījumus.
         
            Fermentēšana
         
         Īpašās vīndarības metodes
         Produkts kļūst dzirkstošs spirta sekundārās rūgšanas procesā, kas noris pudelē. Vīna kubla [vai cisternas] satura [cuvée] kopējā spirta tilpumkoncentrācija pēc primārās raudzēšanas ir vismaz 9 %.
         Pirms sekundārās fermentācijas kublā noris ābolskābā rūgšana.
         Ražošanas procesa ilgums, ieskaitot vīna novecošanos, ir vismaz deviņi mēneši, skaitot no fermentācijas procesa sākuma.
         Fermentācijas mērķis ir padarīt no kubla iegūto vīnu dzirkstošu, atstājot to pudelēs nogatavināties uz tajās esošajām nogulsnēm vismaz 180 dienas.
         Pēc fermentācijas pudelē produktu atdala no nogulsnēm, atkorķējot pudeli pēc tās iegremdēšanas saldēšanas šķidrumā.
         b.   Maksimālās ražas
         
         5 000 kg vīnogu no hektāra
         6.   Noteiktais apgabals
         
         Noteiktais ģeogrāfiskais apgabals ir Dons pilsēta Kolding tuvumā Dānijā; konkrētāk, tuneļieleja ar fluvioglaciālajiem nogulumiem, ko veido smiltis un grants un kas atrodas Dons By kadastrālajā teritorijā Almind apdzīvotajā vietā. Dons By kadastrālā teritorija, kuras platība ir 853 ha, zemesgabalu kartēs ir skaidri norobežota kopš 1821. gada.
         Vīndārzi atrodas 25–60 m augstumā virs jūras līmeņa un nelielā attālumā no jūras krasta, aptuveni 7 km no Kolding Fjord.
         7.   Galvenās vīna vīnogu šķirnes
         
         
                      
                  
                  
                     
                        “Zalas Perle”
                     
                  
               
                      
                  
                  
                     
                        “Cabernet Cortis”
                     
                  
               
                      
                  
                  
                     
                        “Orion”
                     
                  
               
                      
                  
                  
                     
                        “Madeleine Angevine”
                     
                  
               
                      
                  
                  
                     
                        “Solaris”
                     
                  
               
                      
                  
                  
                     
                        “Rondo”
                     
                  
               
                      
                  
                  
                     
                        “Regent”
                     
                  
               
                      
                  
                  
                     
                        “Pinot Noir”
                     
                  
               8.   Saiknes apraksts
         
         Vīndārzi izvietoti ap Dons pilsētu un atrodas 25–60 m augstumā virs jūras līmeņa un aptuveni 7 km no jūras krasta. Šī teritorija atrodas tuneļielejā, kas veidojusies subglaciālās erozijas rezultātā, rodoties arī ezerdobēm, paugurainam reljefam un barības vielām nabadzīgiem virsājiem, kur augsne veidojusies uz smilšu sanesām.
         Analītiskie parametri atšķiras no tiem, kādi ir klasiskajiem dzirkstošajiem vīniem, jo šajā vīnā veidojas augstāks pienskābes saturs ziemeļu dabas vides noteiktu audzēšanas apstākļu ietekmes dēļ.
         Šā vīna īpašības, it sevišķi tā sevišķais skābums, ir atkarīgas no apgabala ģeogrāfiskajiem apstākļiem un attiecīgās teritorijas specifikas, kurai raksturīgas barības vielām nabadzīgas grantainu nogulumu augsnes stipri vien virs gruntsūdeņiem; šādi apstākļi ļauj veidot plašus potcelmus un selekcijas darbā izkopt samērā izturīgas šķirnes.
         9.   Būtiski papildu nosacījumi
         
         
            Ražošanas metode
         
         
            Tiesiskais regulējums
         
         ES tiesību akti
         
            Papildu nosacījuma veids:
         
         Papildu noteikumi attiecībā uz marķēšanu
         
            Nosacījuma apraksts
         
         Atsauce uz ražošanas metodi: uz etiķetes jābūt norādītiem vārdiem “fermentēts pudelē” vai “fermentēts pudelē pēc tradicionālās metodes” – atkarībā no dokumentētiem datiem par fermentācijas ilgumu uz nogulsnēm pudelēs.
         
            ES logotips
         
         
            Tiesiskais regulējums
         
         ES tiesību akti
         
            Papildu nosacījuma veids:
         
         Papildu noteikumi attiecībā uz marķēšanu
         
            Nosacījuma apraksts:
         
         ES logotipa izmantošana: apzīmējumam “aizsargāts cilmes vietas nosaukums” jābūt norādītam kopā ar ES simbolu/logotipu.
         
            Vīna vīnogu šķirnes
         
         
            Tiesiskais regulējums
         
         ES tiesību akti
         
            Papildu nosacījuma veids:
         
         Papildu noteikumi attiecībā uz marķēšanu
         
            Nosacījuma apraksts
         
         Vīnogu šķirne uz etiķetes jānorāda vīna vīnogu šķirne, no kuras produkts gatavots, ja vien izmanto tikai vienu šķirni. Ja produkts ir gatavots no kubla ar vairāku šķirņu vīna vīnogām, uz kurām attiecas produkta specifikācija, ražotājs var izvēlēties norādīt visas šķirnes dilstošā secībā vai neminēt tās uz etiķetes.
         
            Marķēšana, norādot vīnogu novākšanas gadu
         
         
            Tiesiskais regulējums:
         
         ES tiesību akti
         
            Papildu nosacījuma veids:
         
         Papildu noteikumi attiecībā uz marķēšanu
         
            Nosacījuma apraksts
         
         Vīnogu novākšanas gads: uz etiķetes jānorāda vīnogu novākšanas gads, ja vien vīns izgatavots no vienas atsevišķas ražas. Ja vīns ir gatavots no kubla ar dažādu ražas gadu vīnogām, tad vīnogu novākšanas gads nav jānorāda.
         
            Pildīšana pudelēs
         
         
            Tiesiskais regulējums
         
         ES tiesību akti
         
            Papildu nosacījuma veids:
         
         Iepakošana noteiktajā apgabalā
         
            Nosacījuma apraksts
         
         Pildīšana pudelēs
         Kā norādīts produkta specifikācijas c) iedaļā, produktam jābūt audzētam, ražotam un pildītam pudelēs noteiktajā apgabalā, jo tas ir būtisks priekšnoteikums, lai nodrošinātu, ka tam ir attiecīgās specifiskās īpašības. Turklāt pārvadāšana ārpus apgabala var ietekmēt īpašo ražošanas metožu ievērošanu attiecībā uz produkcijas uzglabāšanu, pudeļu atbrīvošanu no nogulsnēm ar saldēšanas šķidruma metodi un vīna novecošanos, tādējādi radot kvalitātes pazemināšanos, ko vīndaris nevar kontrolēt. Apgabalos, kas atrodas kaimiņos apgabalam, uz kuru attiecas pieteikums, vīnu neražo.
         
            Saite ar produkta specifikāciju
         
         http://www.foedevarestyrelsen.dk/SiteCollectionDocuments/Kemi%20og%20foedevarekvalitet/Varestandarder-handelsnormer-kvalitet/Produktspecifikation%20Dons%20rev%20nov%202014%20(2).pdf